**ชื่อเรื่อง** การพัฒนาผู้เรียนโดยใช้เอกสารประกอบการเรียน เรื่อง เซลล์และการรักษาดุลยภาพ

 วิชาวิทยาศาสตร์ (ชีววิทยา) ชั้นมัธยมศึกษาปีที่ 6 ด้วยกิจกรรมการเรียนรู้

 แบบสืบเสาะหาความรู้ และ Smart lens

**ผู้วิจัย** นางศิริวรรณ ผุดผ่อง

**ปีที่ทำการวิจัย** 2558

  **บทคัดย่อ**

การพัฒนาผู้เรียนโดยใช้เอกสารประกอบการเรียน เรื่อง เซลล์และการรักษาดุลยภาพวิชาวิทยาศาสตร์ (ชีววิทยา) ชั้นมัธยมศึกษาปีที่ 6 ด้วยกิจกรรมการเรียนรู้แบบสืบเสาะหาความรู้ และ Smart lens ครั้งนี้มีวัตถุประสงค์ 1. เพื่อสร้างและหาประสิทธิภาพของเอกสารประกอบการเรียน เรื่อง เซลล์และการรักษาดุลยภาพ วิชาวิทยาศาสตร์ (ชีววิทยา) ชั้นมัธยมศึกษาปีที่ 6 ด้วยกิจกรรมการเรียนรู้แบบสืบเสาะหาความรู้ และ Smart lens ให้มีประสิทธิภาพตามเกณฑ์ 80/80 2. เพื่อเปรียบเทียบผลสัมฤทธิ์ทางการเรียนก่อนและหลังการใช้เอกสารประกอบการเรียน เรื่อง เซลล์และการรักษาดุลยภาพ วิชาวิทยาศาสตร์ (ชีววิทยา) ชั้นมัธยมศึกษาปีที่ 6 ด้วยกิจกรรมการเรียนรู้แบบสืบเสาะ หาความรู้ และ Smart lens 3. เพื่อศึกษาความพึงพอใจของผู้เรียนที่มีต่อการสอนโดยการใช้เอกสารประกอบการเรียน เรื่อง เซลล์และการรักษาดุลภาพ วิชาวิทยาศาสตร์ (ชีววิทยา) ชั้นมัธยมศึกษาปีที่ 6 ด้วยกิจกรรมการเรียนรู้แบบสืบเสาะ หาความรู้ และ Smart lens กลุ่มตัวอย่าง ได้แก่ นักเรียน ม.6/2 ภาคเรียนที่ 1 ปีการศึกษา 2558 จำนวน 33 คน เครื่องมือที่ใช้ในการศึกษาประกอบด้วย เอกสารประกอบการเรียน เรื่อง เซลล์และการรักษาดุลยภาพ จำนวน 4 เล่ม แบบทดสอบวัดผลสัมฤทธิ์ทางการเรียน แบบสอบถามความพึงพอใจของนักเรียนที่มีต่อการเรียนโดยใช้เอกสารประกอบการเรียน เรื่อง เซลล์และการรักษาดุลยภาพ การวิเคราะห์ข้อมูล ได้แก่ การหาประสิทธิภาพ (E1/E2) ของเอกสารประกอบการเรียน ค่าเฉลี่ย ส่วนเบี่ยงเบนมาตรฐาน และทดสอบสมมติฐานโดย t-test Dependent

 ผลการวิจัยพบวา

 1. เอกสารประกอบการเรียน เรื่อง เซลล์และการรักษาดุลยภาพ วิชาวิทยาศาสตร์ (ชีววิทยา)

ชั้นมัธยมศึกษาปีที่ 6 ด้วยกิจกรรมการเรียนรู้แบบสืบเสาะหาความรู้ และ Smart lens มีประสิทธิภาพ

E1/E2 = 85.76/86.77 เป็นไปตามเกณฑ์มาตรฐาน ที่กำหนดไว้ คือ 80/80

 2. การเปรียบเทียบผลสัมฤทธิ์ทางการเรียนก่อนและหลังโดยการใช้เอกสารประกอบการเรียน เรื่อง เซลล์และการรักษาดุลยภาพ วิชาวิทยาศาสตร์ (ชีววิทยา) ชั้นมัธยมศึกษาปีที่ 6 ด้วยกิจกรรมการเรียนรู้แบบสืบเสาะหาความรู้ และ Smart lens พบว่าค่าเฉลี่ยคะแนนผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05

 3. ความพึงพอใจของนักเรียนที่มีต่อเอกสารประกอบการเรียน เรื่อง เซลล์และการรักษาดุลยภาพ วิชาวิทยาศาสตร์ (ชีววิทยา) ชั้นมัธยมศึกษาปีที่ 6 ด้วยกิจกรรมการเรียนรู้แบบสืบเสาะหาความรู้ และ Smart lens มีค่าเฉลี่ยอยู่ในระดับมาก (= 4.04, S.D. = 0.25)